enkeltstart
Enkeltstart er en disciplin i cykelsporten, hvor rytterne starter enkeltvis og skal gennemkøre en rute så hurtigt som muligt.
Enkeltstart er ofte en del af de store etapeløb, og tiden, der bruges på at gennemkøre enkeltstarten, tæller i de samlede klassement. Der køres dog også mesterskaber i enkeltstart, både internationale og nationale. Desuden findes en række enkeltstartsløb.
Første gang der blev kørt verdensmesterskaber i enkeltstart var i 1994. Disciplinen har desuden været en del af det olympiske program siden 1996.
To danskere har vundet en enkeltstart i et af de tre store etapeløb, Grand Tours. Ole Ritter har vundet i Giro d'Italia og Jonas Vingegaard i Tour de France.
Der er typisk et eller to minutter mellem hver rytter på en enkeltstart.